P-klubi

Kotimaanekskursio Tampereelle
2025-03-07 12:00 - 2025-03-08 12:00 (Europe/Helsinki)
Moro P-klubilaiset! 🧸

Tämän vuoden kotimaanekskursio suuntaa meidät Tampereelle 7.-8.3.2025. Työlämänkohteinamme toimii Tampereen kaupungin kansainvälisten asioiden osasto, International House Tampere sekä mahdollisesti Tampereen kaupunginvaltuusto. Kulttuurikohteenamme toimii lähiaikoina aukeava itäsuhteiden museo Nootti, jonne pääsee ilmaiseksi HOL-tarralla. Tämän lisäksi luvassa on loistokkaat viisusitsit Iltakoulun kanssa!

Lähdemme matkalle perjantai-aamuna Turusta noin kello yhdeksän. Majoitumme alustavasti Dream Hostel & Hotel Tampereella ja menomatkamme tapahtuu junalla. Ekskursion hinta junalipun osalta on noin 10-15€. Mikäli tarvitset yöpymispaikan, sen hinta määräytyy osallistujien tarpeiden mukaan, arviolta noin 30-35 euroa. Voit myös halutessasi järjestää kuljetuksen ja majoituksen itsenäisesti. Paluumatka on jokaisen omalla vastuulla. Ekskursion maksutiedot jaetaan myöhemmin matkaan osallistuvien kesken.

Ilmoittautuminen ekskursiolle alkaa tiistaina 18.2. klo 13:00 ja päättyy sunnuntaina 23.2. klo 23:59.

Linkki ilmoittautumiseen: https://forms.gle/XpNppRRTbNJYyWwa6

Huomioithan, että ilmoittautuminen on sitova.

Jos sinulla on kysyttävää, ota rohkeasti yhteyttä ekskursiovastaaviin: Andrea Kurjessuo (andrea.a.kurjessuo@utu.fi) Venla Norkela (venla.a.norkela@utu.fi)

Yhdistyksen sääntömääräinen kevätkokous
2025-03-11 16:00
Tervetuloa P-klubin sääntömääräiseen kevätkokoukseen tiistaina 11.3. kello 16 alkaen Turku-saliin.

Kokouksessa käsitellään yhdistyslaissa ja yhdistyksen säännöissä vaaditut asiat, kuten kauden 2024 toimintakertomus sekä tilinpäätös. Jäsenistölle välitetään kokouskutsu sekä sen liitteet sähköpostitse.

Tapahtumassa kahvitarjoilu.

Vuosijuhlatoimikunta
2025-03-17 17:00 - 19:00
Kevään korvalla on hyvä suunnata katseet kohti loppusyksyllä siintävää P-klubin 50-vuotisjuhlaa ja päästää ilmoille kaikki villeimmätkin ajatukset siitä, miltä ne voisivat näyttää. Tule siis vapaasti kuulemaan miten vujujärjestelyt ovat startanneet, pallottelemaan ideoita ja esittämään toiveita toimistolle 17.3. klo 17.00 vuoden ensimmäiseen vuosijuhlatoimikuntaan!

Tapahtuma ei sido mihinkään ja on matalan kynnyksen aivoriihi kaikille kynnelle kykeneville. Paikalla tarjotaan pientä purtavaa sekä innostuksensekaista tunnelmaa. Nähdään siis siellä!

<3:lla festiksenne Roosa ja Loviisa

Ekskursiotoimikunta
2025-03-19 17:00 - 19:00
Lähdetäänkö etelän lämpöön vai Keski-Euroopan pikkukaduille? Sinä päätät, kun osallistut ulkomaan ekskursiota suunnittelevaan toimikuntaan 19.3.

P-klubi siintää itsensä taas maailmalle tänä syksynä, ja suunnittelu on aloitettu jo nyt. Toimikunnassa päätetään, mihin maahan tänä vuonna lähdetään, minkä lisäksi jäsenistö on tervetullut heittelemään ideoita ja ajatuksia matkaan liittyen. Matkan tarkoituksena on tutustua työelämän ja kulttuurin osalta kiinnostaviin kohteisiin – sekä reissata maailman parhaassa seurassa.

Ekskursiovastaavat ovat valmistelleet diaesityksen, jossa esittelemme vaihtoehdoiksi valikoituneet maat. Toimikunta on kertaluontoinen, eli osallistumalla et sitoudu matkan muuhun suunnitteluun. Mitä enemmän saamme ideoita ja jäsenistön mielipiteitä, sen onnistuneempi matkasta tulee!

Toimikunta pidetään Toimistolla klo 17 eteenpäin. Nähdään siis siellä!

Terveisin nyt jo vakavaa matkakuumetta potevat ekskuvastaavat,Andrea ja Venla

Sinisten haalarien rastikierros 2025
2025-03-20 17:00 - 21:00
Taas jälleen kevään saapuessa siniset haalarit valloittavat yliopiston alueen! Tänä vuonna sinisen eri sävyjä edustaa Anglica, P-Klubi, Forum Romanum, Adamas, Putex, Ky-Troika, Ky-Tricolore, Wiiniklubi, Nucleus, Ky-Hansa ja ESN, jotka kokoontuvat 20.3. rastikierroksen merkeissä. Tämän jälkeen on tietenkin luvassa huikeat jatkobileet Heidi’s Bier Barissa.

Kokoa siis 2-6 hengen joukkue ja liity mukaan kilpailemaan parhaan joukkueen paikasta ja sen mukana tulevasta palkinnosta! Ilmoittautuminen kierrokselle aukeaa 6.3. klo 18 Google Forms lomakkeena, johon yksi jäsen ilmoittaa joukkueensa. Muistathan ilmoittautua nopeasti, koska mukaan mahtuu ensimmäiset 30 joukkuetta. Tapahtumalla on hintaa 6€ osallistujaa kohden ja se sisältää kierroksen hauskanpidon lisäksi haalarimerkin sekä sisäänpääsyn jatkoille. Tapahtuman maksuohjeet saapuvat ilmoittautuneille myöhemmin sähköpostin välityksellä!

Älä huoli, jos et pääse rastikierrokselle, sillä jatkobileet ovat avoinna kaikille haalareille edulliseen 3 € hintaan.

HUOMIO: Kaikki ilmoittautumiset, jotka on lähetetty ennen 6.3. Kello 18.00, tullaan mitätöimään.

Ilmoittautumislomake: https://forms.gle/nzRkCL9EnnaCg15v7

Rastikierros alkaa 17.00 yliopistonmäellä päärakennuksen edustalla, jossa osallistujat saa haalarimerkit ja tarvittavat lisäinfot koskien kierroksen kulkua. Nähdään siellä!

Rakkain terveisin,Anglica, P-Klubi, Forum Romanum, Adamas, Putex, Ky-Troika, Ky-Tricolore, Wiiniklubi, Nucleus, Ky-Hansa sekä ESN

MITÄ? Sinisten haalarien rastikierros ja bileetMISSÄ? Päärakennuksen edessä klo 17:00, jatkobileet Heidi’s Bier Bar klo 22:00 –>MILLOIN? Torstaina 20.3.KUI PAL? 6 € per henkilö (vain jatkot 3€)MITÄ PÄÄL? Tietenkin SINISET haalarit!

Vaalitori ja -paneeli
2025-04-01 11:00 - 14:00
Polttelevatko lähestyvät vaalit, kiinnostaako tentata ehdokkaita ajankohtaisilla kysymyksillä? Jos vastaus on kyllä, tervetuloa vaalitorille ja vaalipaneeliin 1.4! ⁠Tapahtuman järjestävät TYY, P-klubi sekä Ryhmä 40K. ⚖️⁠⁠Ehdokkaita pääsee tapaamaan Educariumin aulassa vaalitorilla klo. 11-13. Ilmaisen kahvin lisäksi TYY jakaa torilla ylioppilaskunnan virallisia vaalihaalarimerkkejä.☕🧵⁠⁠Paneeli alkaa Publicumin Mauno Koivisto -salissa klo. 12.00. Paneelia moderoi poliittisen historian professori Markku Jokisipilä.💎⁠⁠Ota siis kaverit matkaan ja suuntaa kohti kevään jännittävintä vaalitapahtumaa!⁠⁠***⁠⁠Are you excited about the upcoming elections, are you interested in testing the candidates with topical questions? If the answer is yes, welcome to the election square and the election panel on April 1st! The event is organized by TYY, P-klubi and Group 40K.⚖️⁠⁠You can meet the candidates in the lobby of Educarium at the election square from 11 am to 1 pm. In addition to free coffee, TYY will be handing out election themed patches at the square.☕🧵⁠⁠The panel will start in Publicum’s Mauno Koivisto hall at 12:00 pm. The panel will be moderated by Markku Jokisipilä, professor of political history.💎⁠⁠So grab your friends and head towards the most exciting election event of the spring!

Henkilökunnan ja jäsenistön ilta
2025-04-01 17:00 - 19:00
Tervehdys!

Onko nimien ja kasvojen yhdistäminen vielä hieman hakusessa tai toistenne kissanristiäisissäkin tullut jo käytyä? Tulkaa joka tapauksessa viettämään iltaa henkilökunnan kanssa! Koko jäsenistö on tervetullut 1.4. klo 17 alkaen Proffan kellariin hengaamaan poliittisen historian ja valtio-opin henkilökunnan kanssa. Tapahtuma on erinomainen tilaisuus jäsenistölle tulla tutustumaan ja vaihtamaan kuulumisia henkilökunnan kanssa rennossa ilmapiirissä! Luvassa on yhteistä tekemistä, jutustelua ja pientä purtavaa.

P-klubin alkoholillisissa tapahtumissa on turvahenkilöt, jotka toimivat avun ensiasteena tarvittaessa. Tapahtuman turvahenkilöinä toimivat:Emilia Björkstrand 0452008621Juho Anttila 0445117002

Haalarit Vappukuntoon!
2025-04-07 16:00 - 19:00
Ammottaako haalarit tyhjyyttä vai löytyisikö vielä paikka jos jokunen? Jos vastasit kyllä, on aika täydentää ja koristaa haalarit vappuloistoon! Tervetuloa haalarimerkkien ompeluun P-klubin toimistolle 7.4. klo 16.00!

Haalarimerkkien ompelu on loistava tilaisuus paitsi päivittää opiskelijahaalarit vappukuntoon, myös viettää rentoa aikaa klubilaisten kanssa! Nappaa siis ne merkit, jotka odottavat vielä paikkaansa, haalarit sekä tarvitsemasi ompeluvälineet, ja tule mukaan viettämään iltaa vappua odotellessa!

EU Harkkapaneeli
2025-04-09 18:00 - 20:00
Mietityttääkö miltä tulevaisuus näyttää? Kiinnostaisiko harjoittelu EU-tasolla ja mietit miltä työskentely siellä voisi näyttää?

Tervetuloa P-klubin ja Turun Eurooppanuorten järjestämään EU-harkkapaneeliin keskiviikkona 9.4. klo 18 alkaen Zoomissa. Linkki Zoomiin jaetaan myöhemmin.

Panelisteina toimivat:

Pieta Päivänen, Euroopan unionin neuvosto

Carl Englund, Oikeusministeriön KV- ja EU-osasto

Sade Rastenberger, Suomen edustusto EU:ssa

Henri Haapanala, Euroopan komissio

Alue- ja kuntavaalit 2025
2025-04-13 19:00 - 23:00
FI/ENG

Vaalikevät on klubilaisen parasta aikaa! Tule siis nautiskelemaan vaalihumusta Toimistolle sunnuntaina 13.4. klo 19 alkaen. Seuraamme valvojaisissa Ylen alue- ja kuntavaalien tulosiltaa.

Tarjolla on vaalipullaa nopeimmille;) Huomioithan, että tapahtuma on alkoholiton.

Ps. Vaalitunnelmaan pääset jo 1.4. P-klubin ja TYYn järjestämässä vaalipaneelissa Publicumilla klo 12-14!

—

Election spring is the best time for a p-clubber! So come and enjoy the election fun at the P-klubi’s office on Sunday 13 April at 19:00. We will be watching the results of the regional and municipal elections on TV.

The event is alcohol-free and there is buns for the fastest:)

Viini ja valitus
2025-04-15 17:00 - 19:00 | Toimisto, Rehtorinpellonkatu 4B, Turku, 20500, Finland
Kevät lukukauden kääntyessä kohti loppua on taas aika tulla antamaan luentokursseille kritiikkiä ja kiitosta. Viini ja valitus järjestetään Toimistolla 15.4. klo 17. Tapahtumassa on tarjolla koulutuspoliittisen keskustelun lisäksi mm. viiniä ja vichyä sekä pientä naposteltavaa.

Vaikka et olisi kevään aikana käynyt luennoilla, olet tervetullut nauttimaan tarjoiluista ja jäsenistön seurasta. Kopot ottavat tapahtumassa mielellään vastaan myös muuta opintoihin liittyvää palautetta.

Tapahtuman turvahenkilöinä toimivat Emilia Brjörkstrand ja Juho Anttila. Voit olla heihin yhteydessä matalalla kynnyksellä ongelmatilanteissa.Emilia Björkstrand 0452008621Juho Anttila 0445117002

– – – – – – – – –As the spring semester draws to a close, it’s time once again to give both criticism and praise for lecture courses. “Wine and Whine” will take place at the Office on April 15th at 5 PM. In addition to discussions on educational policy, the event will offer wine, sparkling water, and small snacks.

Even if you haven’t attended lectures this spring, you’re welcome to enjoy the refreshments and the company of fellow members. The study affairs representatives are also happy to receive other feedback related to studies.

The event’s safety officers are Emilia Björkstrand and Juho Anttila. You can reach out to them without hesitation in case of any issues.Emilia Björkstrand: 0452008621Juho Anttila: 0445117002

P-klubin pesistreenit
2025-04-22 18:00 - 20:00
Vuoden liikuntatapahtumien kohokohta lähestyy kovaa vauhtia! Tiistaina 29.4. klo 14 Kupittaan pesäpallostadion täyttyy klubilaisista kiivaasti taistelemaan kultaisen pesäpallomailan omistajuudesta Kritiikkiä vastaan Kritiikkipesiksen merkeissä.

Kaipaako lyöntisi kuitenkin vielä hiomista vai onko räpylän käyttäminen unohtunut vuoden aikana?

Tämän vuoksi on oiva mahdollisuus päästä harjoittelemaan pesäpallon pelaamista pesistreeneihin tiistaina 22.4. kello 18 alkaen Samppalinnankentällä. Täten mahdollisuudet kultaisen pesismailan palauttamiseen toimistollemme nousevat suuresti! Kentän tarkka osoite on Carl von Heidekenin polku 8. Paikalle järjestetään pesisvälineet, mutta jos omia räpylöitä löytyy, niin niitä mielellään voi ottaa mukaan, jotta kaikille varmasti riittää räpylöitä.

Osallistuminen treeneihin ei kuitenkaan sido pelaamiseen Kritiikkipesiksessä! Treenit ovat erittäin matalan kynnyksen tapahtuma ja oiva mahdollisuus tulla kokeilemaan sekä parantamaan omia pesäpallotaitoja rennossa ympäristössä!

Lisätietoja voi tiedustella liikuntavastaavalta vijohv@utu.fi

Trivial Perseet 2025
2025-04-25 15:30 - 22:00
Millä nimellä kutsutaan P-klubin perinteikästä poikkitieteellistä tapahtumaa, joka aloittaa tänäkin vuonna vappuviikon riennot perjantaina 25.4.?

Oikea vastaus: Trivial Perseet

Vappu häämöttää jo nurkan takana, ja näin myös Trivial Perseet! Nappaa siis kaverit mukaan ja valmistautukaa aloittamaan vappuviikkonne tyylillä ja tiedolla. Trivial Perseet on Turun yliopiston lähialueella tapahtuva rastikierros, jota kierretään 3-6 hengen joukkueissa. Nimensä mukaisesti jokaisella rastilla kysytään Trivial Pursuit pelin tyyliin tietovisakysymyksiä. Jokainen rasti edustaa yhtä Trivial Pursuitin väriä.

Rasteilla kysymyksiin vastaa kolme joukkueen jäsentä niin kauan kunnes jokainen on vastannut kerran oikein. Jokaisesta väärästä vastauksesta saa yhden pisteen ja vähiten pisteitä saanut joukkue voittaa yllätyspalkinnon!

Voittoa tavoitellaan paitsi häkellyttävällä nippelitiedolla, myös rastinpitäjien arvioinnin mukaan hyvällä ryhmähengellä, luovalla pukeutumisteemalla tai muulla sensaatiomaisella toiminnalla! Muistakaa siis panostaa myös tiimiasuihin, sillä jos ei voita tiedolla, voi aina voittaa tyylillä -jaossa on nimittäin palkinto myös parhaiten pukeutuneille! Kotikutoisuus lisää aina luovuuden astetta, ja kannustammekin ympäristöä ja kukkaroitanne ajatellen suosimaan kirpputoreja, kavereilta lainaamista tai askartelua.

Lisäkannustinta tarjoavat tänä vuonna Turun UFF:it, joista saatte opiskelijakortilla -20% 21.-24.4. välisenä aikana

Tapahtuma alkaa porrastetusti P-klubin Toimistolta (Rehtoripellonkatu 4b, 2 krs.) klo 15.30-17.30 välillä. Joukkueille ilmoitetaan oma lähtöaika ja maksuohjeet sähköpostilla ilmoittautumisen hyväksymisen yhteydessä. Loppurasti on Publicumilla, ja siellä tulee olla viimeistään klo 22.00, jonka jälkeen suuntaamme jatkoille Heidi’s Bier Bar:iin!

Koko homma maksaa sen 15 €, ja lippuun sisältyy rastikierros teemavirvokkeineen, haalarimerkki sekä pääsy jatkoille.

ILMOITTAUTUMINENIlmoittautuminen alkaa torstaina 10.4. klo 18.00. Ennen tasaa tulleita ilmoittautumisia ei huomioida.

Ilmoittautumisen hoitaa yksi joukkueen jäsen, ja ilmoittautumisesta tulee käydä ilmi sekä joukkueen, että sen jäsenten nimet. Ilmoittautuminen tapahtuu alla olevasta linkistä.

https://docs.google.com/…/1kq122-i2W33G4ddzA-NLqaJhcT…/edit

HUOM! Tapahtumaan otetaan max. 250 osallistujaa eli nopeat syövät hitaat. Joukkueille, joissa on ainakin kolme p-klubilaista, on varattu oma kiintiönsä.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarpeen vaatiessa. Tunnistat heidät “Turvahenkilö”-pinsseistä.

Tapahtuman turvahenkilöinä toimivat Andrea Kurjessuo ja Hilppa Nissinen. Voit olla heihin yhteydessä tapahtuman aikana matalalla kynnyksellä.

Andrea Kurjessuo: 040 483 0928Hilppa Nissinen: 044 321 3111

Lisätietoja turvahenkilökäytännöstä saat yhdenvertaisuusvastaavilta Vanessa Luovikari (vanessa.c.luovikari@utu.fi) ja Pihla Posti (pihla.i.posti@utu.fi)

Kysymykset, huolet, haaveet ja huomautukset Trivial Perseisiin liittyen saa laittaa sähköpostitse venla.a.norkela@utu.fi

Vappurisse 2025
2025-04-26 19:15 - 2025-04-27 20:15
Vappu on jo nurkan takana ja sen myötä myös vapun laivaseminaari!

Irtautuminen laiturista tapahtuu lauantaina 26.4. kello 20.15, mutta satamassa tulee olla paikalla viimeistään tuntia ennen eli kello 19.15. Paluu Turkuun on sunnuntaina 27.4. kello 19.15. Itämeren aalloilla osallistujia keinuttaa tänä vuonna Tallink Siljan Baltic Princess. Matka maksaa alustavasti noin 28€, mutta hinta tarkentuu vielä virallisen osallistujamäärän varmistuttua.

Ilmoittautumisen yhteydessä voit lisäksi ilmoittautua laivaseminaariin, joka myös tunnetaan illallisbuffettina. Illallisbuffet on menoiltana heti satamasta irtautumisen jälkeen ja se kustantaa 41.5 euroa per henkilö.

Ilmoittautuminen alkaa torstaina 13.3. klo 12.00 ja päättyy tiistaina 25.3. klo 23.59. Ennen klo 12 tulleita ilmoittautumisia ei oteta huomioon.

Linkki ilmoittautumiseen: https://forms.gle/MCdsxQHn1cTXiAmz7

Huomioithan, että ilmoittautuminen on sitova.

Linkki P-klubin tietosuojaselosteeseen: https://p-klubi.fi/…/Rekisteri-ja-tietosuojaseloste…

Lisätietoja ja kysymyksiä voi esittää ja kysyä Veeralta osoitteesta vpkosu@utu.fi.

MITÄ: Vapun laivaseminaariMISSÄ: Turun satama, laiva lähtee kello 20.15, paikalla 19.15MIKSI: koska LAIVALPALJON MAKSAA: noin 28 euroa + vapaaehtoinen illallisbuffet 41.5 euroa
